Karen Chanloung

Karen Chanloung (født 7. januar 1996) er en italiensk-thailandsk langrennsløper, som siden 2016 har representert Thailand. Hun representerer Thailand under Vinter-OL 2018.

Bakgrunn 
Søskenparet Karen og Mark Chanloung er født i Italia, og begge konkurrerer i langrenn internasjonalt for Thailand. De har statsborgerskap i begge land. Deres far Boonchan er manager, og også moren jobber for teamet deres, som fysioterapeut. Karen begynte med langrenn da hun var ni år gammel. Hun konkurrerte for Italia fram til 2016.

Idrettskarriere

Sesongen 2016/17 
Chanloung deltok i kontinentalcupen Alpen Cup 2016/17. Hennes beste enkeltplassering ble en 26.-plass på 10 km klassisk i Goms. Hun fikk ingen poeng i Alpen Cup denne sesongen.

Hun deltok også i U23-VM på ski 2017 i USA, og kom der på 37.-plass på sprinten. Han kom på 36.-plass på 10 km fristil og 35.-plass på 15 km skiatlon. I VM på rulleski 2017 i Sollefteå kom hun på 15.-plass på sprinten, og 15.-plass på 18 km fristil.

Sesongen 2017/18 
Den 24. november 2017 debuterte hun i verdenscupen i langrenn, med en 92.-plass på sprinten i Ruka i Finland. I januar 2018 deltok hun i U23-VM på ski 2018, og kom der på 46.-plass på sprinten og 50.-plass på 10 km klassisk. 

Chanloung representerer Thailand under Vinter-OL 2018.

Referanser

Eksterne lenker 
 
   Profil hos PyeongChang 2018 

Italienske langrennsløpere
Thailandske langrennsløpere
Deltakere for Thailand under Vinter-OL 2018
Langrennsløpere under Vinter-OL 2018
Deltakere for Thailand under Vinter-OL 2022
Langrennsløpere under Vinter-OL 2022
Fødsler i 1996
Personer fra Val d'Aosta
Deltakere under Ski-VM 2019
Deltakere under Ski-VM 2021